laion/Wikipedia-Exotic huggingface dataset:
גבעת אדינבורו

גבעת אדינבורו (באנגלית: Edinburgh Hill) היא לשון יבשה, שאורכה 650 מטרים, היוצאת מהחוף המזרחי של חצי האי וארנה, באי ליווינגסטון באיי שטלנד הדרומיים, שבאנטארקטיקה. לשון היבשה יוצאת למצר מקפארליין . בקצה לשון היבשה מצויי גבעה סלעית בולטת שגובהה 180 מטרים מעל פני הים. לשון היבשה מהווה את הצד הצפון-מערבי של פתחו מפרץ מון. גבעת אדינבורו ממוקמת 13.15 קילומטרים צפונית מערבית לנקודת רנייר; גבעת אדינבורו ממוקמת 5.72 קילומטרים מזרחית לפסגת מיזיה; גבעת אדינבורו ממוקמת 2 קילומטרים דרומית - דרום-מערבית מנקודת אינוט; ו-7 קילומטרים דרומית - מערבית לנקודת יוקוב שבאי גריניץ'. לשון היבשה התגלתה ומופתה לראשונה (באופן גס) בראשית המאה ה-19, על ידי ציידי כלבי ים. לשון היבשה מופתה באופן מדויק על ידי סוקרים בריטיים בשנת 1968, ולאחר מכן על ידי סוקרים ספרדים בשנת 1991, ועל ידי סוקרים בולגרים בשנת 2005 ובשנת 2009. לשון היבשה נקראת על שם העיר אדינבורו, בירת סקוטלנד.
ג'יימי וינסנט

ג'יימי רוי וינסנט (באנגלית: Jamie Roy Vincent; ‏ 18 ביוני 1975 – 16 בינואר 2022) היה כדורגלן אנגלי ששיחק בעמדת המגן השמאלי. וינסנט שיחק בקבוצות קריסטל פאלאס, בורנמות', האדרספילד טאון, פורטסמות', וולסול, דרבי קאונטי, מילוול, יאוביל טאון, סווינדון טאון, וולסול, אלדרשוט טאון ודידקוט טאון. ב-16 בינואר 2022 מת וינסנט, בגיל 46. מדיה וקבצים בנושא ג'יימי וינסנט בוויקישיתוף ג'יימי וינסנט, באתר Transfermarkt ג'יימי וינסנט, באתר FootballDatabase.eu Former Swindon Town defender Jamie Vincent dies aged 46 באתר This Is Wiltshire, ‏ 18 בינואר 2022 (באנגלית)
מרק אפאנג

מרק אפאנג, הוא מרק ירקות שמקורו באנשי האפיק של ממלכת האפיק, במדינת קרוס ריבר. ואנשי האיביביו של אקווה איבום בדרום ניגריה. זהו מאכל המוכר על ידי הניגרים וגם בחלקים מסוימים של אפריקה. פופולרי במיוחד בקרב אנשי האיביביו ואנשי האנאנג של אקווה איבום ומדינת קרוס ריבר שאימצו את המטבח הזה כחלק מזהותם התרבותית. מוגש בבתים וגם בטקסים כמו חתונות, קבורה ופסטיבלים. בעיקר בחלק הדרומי של ניגריה. מרק אפאנג מזין מאוד ועלות ההכנה מותאמת לצורכי המשפחה. המרכיבים המשמשים להכנת המרק כוללים: בשר, דגים, שמן דקלים, פלפל, שאקי (מעיים של פרה), waterleaf, עלה okazi, בצל, שיחי הרדוף מלח וקצת תבלינים אחרים. מדיה וקבצים בנושא מרק אפאנג בוויקישיתוף Badiru, Iswat Badiru; Deji (2013-02-19). Isi Cookbook: Collection of Easy Nigerian Recipes (באנגלית). iUniverse. ISBN 9781475976717. "Top Exotic Nigerian Dishes You Must Taste This Week". Nigerian Bulletin - Nigeria News Updates (באנגלית אמריקאית). נבדק ב-2017-02-20. Okafor, Onnaedo. "Food Profile: 10 best foods to eat from 10 regions in Nigeria" (באנגלית אמריקאית). נבדק ב-2017-02-20.
צ'בסבדי

צ'בסבדי (בהונגרית: Csabaszabadi) הוא כפר קטן בנפת בקשצ'בה שבמחוז בקש בדרום מזרח הונגריה. היישוב ממוקם דרומית-מערבית לבקשצ'בה. כמו יישובים רבים באירופה גם בצ'בסבדי מספר התושבים נמצא בירידה. כך, בשנת 1990 חיו בכפר 454 תושבים ובשנת 2021 רק 246 תושבים. האזור מיושב מסביבות המאה ה-13, אבל רק בשנת 1993 לאחר חילופי משטר במחוז וביוזמת האוכלוסייה המקומית, תושבי המקום החליטו במשאל אם כי הם יוותרו על מעמד של פרבר עירוני גדול של בקשצ'בה וינסו לשפר את מצבם כישוב קטן עצמאי. בכפר קיימת טירה שנבנתה על ידי משפחת בליצ'י בסביבות שנת 1870 בסגנון קלאסיסטי. הטירה הייתה חלק מאחוזה בשטח של 500 דונם עם אחוזה חיצונית. בסוף שנות ה-90 נעלמו אז הבתים האחרונים שעוד היו ראויים למגורים בשטח הטירה. מאחורי הטירה עדיין ניתן למצוא בריכת שחייה שפועלת עד היום. מדיה וקבצים בנושא צ'בסבדי בוויקישיתוף אתר האינטרנט הרשמי של צ'בסבדי (בהונגרית) נתוני הכפר באתר הלמ"ס ההונגרי
הפקק הרירי

באנטומיה, הפקק הרירי (באנגלית: Cervical mucus plug) הוא פקק צמיגי שנמצא בתוך צוואר הרחם ונועד למנוע מעבר חיידקים וזיהומים מהנרתיק דרך צוואר הרחם אל הרחם בזמן שמתפתח בו העובר. הפקק עשוי מריר ומכיל מגוון חומרים אנטי-מיקרוביאליים, לרבות אימונוגלובולינים, ופפטידים אנטי-מיקרוביאליים דומים לאלה המצויים בריר האף. לקראת הלידה נפלט הפקק הרירי ומאפשר את המשך התפתחות הלידה ויציאת התינוק מצוואר הרחם. במצב תקין חסום הפתח החיצוני של צוואר הרחם על ידי ריר צמיגי שמונע מעבר של זיהומים אל חלל הרחם. צמיגותו של ריר זה יורדת כשהביצית מוכנה להפריה והוא הופך לנוזלי יותר, וזאת על מנת לאפשר לזרעונים לעבור דרך צוואר הרחם אל הרחם והחצוצרות. לקראת הלידה הפקק הרירי משתחרר (show) כאשר צוואר הרחם מתחיל להתרחב, והוא עשוי לצאת כפקק, גוש, או כהפרשה מוגברת מהנרתיק במשך מספר ימים. הליחה עשויה להיות נגועה בדם חום, ורוד או אדום. יציאת הפקק הרירי אינה מעידה בהכרח על תחילת הלידה או אף על לידה קרובה. לקראת סוף ההריון, כאשר צוואר הרחם נעשה דק ועדין, לעיתים משתחרר מעט דם בצוואר הרחם והוא גורם לריר לקבל גוון אדום. קיום יחסי מין או בדיקה נרתיקית יכולים גם להשפיע על הפקק הרירי ולגרום להפרשה חלקית של ריר בעלת גוון דמי, גם כאשר הצירים אינם מתחילים במהלך הימים שלאחר מכן. האחרונים נחלקו האם יציאת הפקק הרירי מטמאת בטומאת לידה. יש סוברים שיציאתו מטמאת משום "פתיחת הקבר", או משום שמעורב בו מראה דמי. ומנגד, יש סוברים שהמציאות היא שמיקומו של הפקק הרירי הוא בצוואר הרחם, ולכן אין ביציאתו פתיחה של הרחם, וגם אם יש בו דם - הדם הזה מקורו בצוואר הרחם ולא ברחם ולכן הוא אינו מטמא. הפקק הרירי, באתר המרכז הרפואי האוניברסיטאי הדסה סופר, הרב אברהם, נשמת אברהם (מהדו"ב חלק ב (יו"ד) סימן קצד, אות א) אליהו, הרב מרדכי, דרכי טהרה פרק י"א אות ב פנירי, הרב משה, אבני שהם, חלק א עמוד תקה נבנצאל, הרב אביגדור, ספר פוע"ה, חלק ג עמוד סד פניני הלכה טהרת המשפחה פרק ט הלכה ד. הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
לוסיאנו נארסינג

לוסיאנו נארסינג (בהולנדית: Luciano Narsingh; נולד ב-13 בספטמבר 1990 באמסטרדם שבהולנד) הוא כדורגלן הולנדי המשחק בעמדת קשר הכנף בקבוצת סידני מליגת העל האוסטרלית ובנבחרת הולנד. נארסינג שיחק בקבוצות הירנפיין, פ.ס.וו. איינדהובן, פיינורד וטוונטה מליגת העל ההולנדית, וסוונסי סיטי, איתה שיחק בפרמייר ליג ובפוטבול ליג צ'מפיונשיפ. ב-11 בפברואר 2022 חתם בהעברה חופשית בסידני מליגת העל האוסטרלית. ב-30 במאי 2021 ערך נארסינג את הופעת הבכורה שלו בנבחרת הולנד, בניצחון 2-0 על נבחרת סלובקיה במשחק ידידות. ב-15 באוגוסט הבקיע את שער הבכורה שלו בנבחרת, בהפסד 4-2 לנבחרת בלגיה במשחק ידידות. הוא היה חלק מסגל הנבחרת בטורניר יורו 2012, אך לא שיחק בטורניר. פ.ס.וו. איינדהובן אליפות הולנד (2): 2014/2015, 2015/2016 הסופר קאפ ההולנדי (3): 2012/2013, 2015/2016, 2016/2017 מדיה וקבצים בנושא לוסיאנו נארסינג בוויקישיתוף לוסיאנו נארסינג, באתר Transfermarkt לוסיאנו נארסינג, באתר Soccerway לוסיאנו נארסינג, באתר BDFutbol לוסיאנו נארסינג, באתר WorldFootball.net לוסיאנו נארסינג, באתר National Football Teams לוסיאנו נארסינג, באתר FootballDatabase.eu
בלסם (פירושונים)

האם התכוונתם ל... בלסם – שם נוסף לאפרסמון אישים: מרטין בלסם – שחקן קולנוע יהודי-אמריקאי טליה בלסם – שחקנית יהודיה-אמריקאית, בתו של מרטין בלסמי
אדי מהרמיץ'

אדי מהרמיץ' (בבוסנית: Adi Mehremić; נולד ב-26 באפריל 1992 בסרייבו שבבוסניה והרצגובינה) הוא כדורגלן בוסני המשחק בעמדת הבלם בקבוצת איסטנבולספור מליגת העל הטורקית. מהרמיץ' החל את הקריירה שלו במועדונים רדניק הדז'יצ'י, ולז' מוסטאר ואולימפיק סרייבו. ב-27 בספטמבר 2013 חתם במ.פ.ק. רוז'ומברוק מליגת העל הסלובקית. בחודש מרץ 2014 חתם על חוזה לעונה אחת בספרטק יורמלה מליגת העל הליטאית. בחודש ינואר 2015 חתם בפרידק-מיסטק מהליגה הצ'כית השנייה. בהמשך, שיחק בסניצה, בספרטק מייאבה, בסנקט פלטן ובז'לייזניצ'אר סרייבו, עמה זכה בגביע הבוסני לעונת 2017/2018. בחודש יולי 2018 חתם בקרפטי לבוב מליגת העל האוקראינית. לאחר עונה אחת בקרפטי לבוב, עזב מהרמיץ' את המועדון וחתם באווש מליגת העל הפורטוגלית. ב-5 באוגוסט 2020 חתם בוויסלה קרקוב מליגת העל הפולנית. ב-20 בינואר 2022 הושאל למשך חצי עונה למכבי פתח תקווה מליגת העל הישראלית. ז'לייזניצ'אר סרייבו הגביע הבוסני (1): 2017/2018 מדיה וקבצים בנושא אדי מהרמיץ' בוויקישיתוף אדי מהרמיץ', באתר Transfermarkt אדי מהרמיץ', באתר Soccerway אדי מהרמיץ', באתר WorldFootball.net אדי מהרמיץ', באתר FootballDatabase.eu Adi Mehremič novou posilou Ružomberka! באתר הרשמי של מ.פ.ק. רוז'ומברוק, 27 בספטמבר 2013 (בסלובקית) "Spartaks" bruņojas cīņai par titulu, jelgavnieki atgriežas mājās באתר sportacentrs, ‏ 20 במרץ 2014 (בליטאית) Adi Mehremić raskinuo ugovor s Željezničarom, odlazi u ukrajinski Karpaty באתר klix, ‏ 14 ביולי 2018 (בבוסנית) Adi Mehremić potpisao za Aves באתר sportsport, ‏ 6 ביולי 2019 (בבוסנית) רענן ברנובסקי‏, אחרי שלא שיחק 11 חודשים: אדי מחרמיץ' סיכם במכבי פתח תקוה, באתר וואלה, 19 בינואר 2022 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אדי מהרמיץ'".
סטיב סטוקמן

סטיב סטוקמן (באנגלית: Steve Stockman; נולד ב-14 בנובמבר 1956) הוא פוליטיקאי אמריקאי, שכיהן כחבר בית הנבחרים של ארצות הברית מטעם טקסס. בשנת 2018 הוא הורשע בקבלת כסף בצורה לא חוקים ונשפט ל-10 שנות מאסר וקנס כספי. שוחרר בשנת 2020 לאחר קבלת קיצור העונש מדונלד טראמפ. סטיס סטוקמן נולד בעיירה ליד דטרויט. בשנת 1977 הוא נעצר בעקבות אחזקת סמים אך שוחרר ללא אישום. בשנת 1990 הוא סיים לימודי אוניברסיטה ועבד במכירת מחשבים. החל משנת 1990 סטוקמן ניסה להיבחר לבית הנבחרים של ארצות הברית אך הצליח רק בבחירות שנערכו בשנת 1994. את הכהונה הסתיימה בשנת 1997 לאור הפסדו בבחירות שנערכו בשנת 1996. בשנת 2010 סטוקמן ניסה להיבחר כמועמד עצמאי, אך קיבל רק כ-10% מהקולות. בבחירות של שנת 2012 הוא הצליח להיבחר לכהונה שנייה כמועמד של המפלגה הרפובליקנית. במהלך הכהונה הוא התנגד לחוק הגנת החולה וטיפול בר השגה ותמך בפעולות של המפלגה לשיתוק פעילות הממשל. בשנת 2014 הוא ניסה להיבחר לסנאט של ארצות הברית אך לא הצליח ומקומו בקונגרס הועבר לבריאן באבין. במרץ 2017 סטוקמן נעצר על ידי השלטונות ובהמשך הואשם בקבלת כספים במרמה ושימוש בכספים אלו לצורכי מערכת בחירות. בנובמבר 2018 הוא נשפט ל-10 שנות מאסר וקנס של כמיליון $. בשנת 2020 בעקבות קיצור העונש על ידי דונלד טראמפ הוא שוחרר מהכלא. מדיה וקבצים בנושא סטיב סטוקמן בוויקישיתוף אתר האינטרנט הרשמי של בריאן באבין בבית הנבחרים האמריקאי (באנגלית) סטיב סטוקמן, באתר המדריך הביוגרפי של הקונגרס של ארצות הברית (באנגלית)
דנית גרינברג

דנית גרינברג (נולדה ב-13 באפריל 1992) היא משפיענית רשת, יוצרת תוכן, ומגישת טלוויזיה ישראלית. התפרסמה לראשונה עם השתתפותה בעונה השישית של תוכנית הריאליטי "האח הגדול", בה העפילה לגמר וזכתה במקום הרביעי. גרינברג נולדה וגדלה בפתח תקווה ולה שני אחים. היא בוגרת תיכון גולדה בעיר במגמת ביולוגיה. בשנת 2010 התגייסה לצה"ל ושירתה במדור תנועה בבסיס תל-השומר. בשנת 2014 נרשמה ללימודי תואר בפרסום ותקשורת שיווקית בקריה האקדמית אונו, במהלך הסמסטר הראשון נכנסה לתוכנית הריאליטי "האח הגדול". היא סיימה את התואר לאחר התכנית. היא זכתה לפרסום כאחת המתמודדות הבולטות בעונה וניהלה רומן עם המשתתף אליאב אוזן שהיה גם בן זוגה לאחר התכנית ואף נישאו. לאחר השתתפותה בתוכנית, הופיעה כפאנליסטית מחליפה בערוץ 24 בפאנל התכנית 'עולם הזוהר'. בשנת 2017 השתתפה וזכתה בתוכנית ריאליטי נוספת בשם 'זוג מנצח'. בשנת 2020 נבחרה לפרזנטורית הראשונה בישראל של חברת Avene הצרפתית. מאוחר יותר באותה השנה נבחרה גם כפרזנטורית של חברת Fashion Club. בשנת 2021 נבחרה כשגרירה של חברת אסתי לאודר. שנה לאחר מכן החלה לייצג את חברת BUY ME לצד איתי לוי, מאיה ורטהיימר ואחרים. בשנת 2022 השיקה את הפודקאסט שלה 'שיחת בנות' אותו הגישה במשך כשנה עד פברואר 2023. גרינברג כיכבה על שערי כתבי עת ישראליים רבים, ובהם ידיעות אחרונות, פנאי פלוס, מגזין את ועוד. בשנת 2024 השתתפה בעונה השלישית של רוקדים עם כוכבים והודחה שביעית. גרינברג הייתה שותפה בחברה ליבוא והפצה למוצרי טיפוח אקולוגים - Haan עם בעלה לשעבר, ברק חקמט. גרינברג הייתה נשואה לאליאב אוזן אותו הכירה בתוכנית האח הגדול בשנת 2014, הזוג התגרש בשנת 2019. באפריל 2022 נישאה לברק חקמט, אך הזוג התגרש בשנת 2023. עד יולי 2024 הייתה גרינברג בזוגיות עם יניב חרל"פ. בשנת 2022 עברה תאונת דרכים בה נפצעה באופן קשה ונזקקה לניתוחים קוסמטיים. כיום מתגוררת בתל אביב. דנית גרינברג, ברשת החברתית אינסטגרם לילך מרקוביץ', ‏"אלה היו לילות ללא שינה. מדי פעם מקבלים טלפון מקצינה שמרעיד את הלב", באתר ‏מאקו‏, 22 בינואר 2024 "כיף שיש עם מי לחלוק את התקופה": דנית גרינברג בראיון על המלחמה, הזוגיות והמציאות החדשה, באתר חדשות 13, 22 בינואר 2024 דליה בן ארי, "זה היה נורא קשה, לא ישנתי דקה": הדרמה של דנית גרינברג, באתר "את", 21 בינואר 2024 פרק 12: דנית החדשה | דנית גרינברג, בפודקאסט של ליאל אלי גני דנסון, אחרי שנים: מסתבר שבאח הגדול עשו עוול לדנית גרינברג, באתר Sheee, ‏3 בפברואר 2021 Fashion Club שיחת בנות ביוטיוב טל גלעדי, לומדת לעוף, באתר "ידיעות אחרונות", 22 ביולי 2020 דנית גרינברג: "צאו לי מהרחם וצאו לי מהכפתור של הג'ינס", במדור "פנאי פלוס" באתר ynet‏, 8 בספטמבר 2022 רוני שיינר, כוכבת הרשת ויוצאת "האח הגדול" מצטרפת ל"רוקדים עם כוכבים", באתר אייס, 28 במרץ 2024 מיטל שרעבי, ‏אחרי שכבש את אירופה: מותג הטיפוח HAAN מגיע ל-Story, באתר מעריב אונליין, 8 בנובמבר 2021 עכשיו זה רשמי: דנית גרינברג ובעלה ברק חקמט מתגרשים | שמועה בידור, באתר שמועה בידור, ‏27 באפריל 2023 בר זגה, דנית גרינברג: "אני לא לוקחת את הגירושים בסבבה, זו הייתה חתיכת החלטה ועברתי תקופה מאוד קשה", במדור "פנאי פלוס" באתר ynet‏ בר זגה, דנית גרינברג אחרי התאונה: "השבועיים הכי מטלטלים שהיו לי בחיים", במדור "פנאי פלוס" באתר ynet‏
תמצית טעם

תמצית טעם היא נוזל הממוצה מסוגי מזון שונים באופן שמוביל לריכוז גבוה של הטעם והריח של המזון שמוצה. תמצית טעם מאפשרת להוסיף למאכלים טעמים בולטים מבלי להזדקק לכמויות גדולות מחומרי הטעם. לתמציות יש טעם וריח דומיננטיים מאוד, ולכן השימוש בהן נעשה בכמויות קטנות. שימוש הנרחב ביותר בתמציות טעם נעשה במשקאות קלים, לאחר מכן במגדנאות - בפרט בגלידות, ממתקים, מאפים, ג'לי ופודינג, ומסטיקים. כן נעשה שימוש בתמציות בייצור סירופים, רטבים, מרינדות, משקאות חריפים ובשר מעובד. רוב התמציות הטבעיות מתקבלות על ידי מיצוי השמן האתרי מחומר צמחי כגון פרח, פרי או שורש, או מצמחים שלמים באמצעות מגוון של טכניקות ושיטות, בהן: כבישה קרה סחיטה השריה בממס זיקוק חלק מתמציות הטעם הטבעיות ניתנות להכנה גם באמצעים ביתיים. תמציות מלאכותיות משמשות בעיקר ליצירת טעמי פירות מרוכזים כמו בננה, דובדבן, אפרסק, אננס, פטל ותות. התמציות מיוצרות על ידי שילוב של מגוון אסטרים עם שמנים מיוחדים. הצבע מתקבל בדרך כלל על ידי שימוש בצבעי מאכל. בין האסטרים המשמשים בדרך כלל הם אתיל אצטט ואתיל בוטיראט. הרכיבים העיקריים בייצור תמצית בננה מלאכותית, אננס ותות הם אמיל אצטט ופנתיל בוטיראט. תמצית וניל - ככל הנראה התמצית הנפוצה ביותר. הוניל הוא חומר גלם יקר מאוד, והשימוש בתמצית הן מקצר את תהליך מיצוי הטעם והן חסכוני יחסית בעלויות. קיימות תמציות וניל ברמות שונות של ריכוז ומחירן עולה ככל שעולה ריכוזן. תמצית שקדים. תמציות פרי - בננה, תות שדה. תמצית רום. תמצית מי ורדים. תמצית מנתה. תרכיז חומרי טעם וריח תמצית טעם באתר בחדרי חרדים FEMA אתר איגוד יצרני תמציות הטעם האמריקאי. (אנגלית) רשימת תמציות טעם הנחשבות כבטוחות לשימוש. (אנגלית) https://www.femaflavor.org/sites/default/files/3.%20GRAS%20Substances%282001-3124%29_0.pdf
מיימי אייזנהאואר

מיימי ג'נווה דאוד אייזנהאואר (באנגלית: Mamie Geneva Doud Eisenhower‏; 14 בנובמבר 1896 – 1 בנובמבר 1979) הייתה אשתו של הגנרל ונשיא ארצות הברית דווייט אייזנהאואר, והגברת הראשונה של ארצות הברית בין השנים 1953–1961. מיימי דאוד נולדה בבון שבמדינת איווה. משפחתה עברה לקולורדו בהיותה בת שבע לאחר פרישתו של אביה ממקצועו. המשפחה גרה זמן קצר בפואבלו ולאחר מכן עברה לקולורדו ספרינגס ולבסוף לדנוור. מיימי ושלוש אחיותיה גדלו בבית המשפחה הגדול והיו להן מספר משרתים. בעת ביקור שערכה המשפחה בשנת 1915 בסן אנטוניו שבטקסס, פגשה מיימי את דווייט אייזנהאואר ששירת באותה עת במוצב סם יוסטון. הם התאהבו ונישאו ב-1 ביולי 1916. מיימי עברה עם בעלה בעקבות תפקידיו השונים בצבא, והתגוררה באזור תעלת פנמה, בצרפת, בפיליפינים ובבסיסים שונים בארצות הברית. בראיון ציינה מיימי כי היא ארזה את חפציה ועברה דירה 27 פעמים ב-37 שנים. בנם הראשון, דאוד דווייט (Doud Dwight) המכונה "איקי" (Icky) שנולד בשנת 1917, נפטר משנית בשנת 1921. בנם השני, ג'ון אייזנהאואר, נולד בשנת 1922 ובדומה לאביו הצליח בקריירה הצבאית שלו וכיהן כשגריר ארצות הברית בבלגיה. במהלך מלחמת העולם השנייה התגוררה מיימי בוושינגטון, ולאחר שאייזנהאואר מונה לנשיא אוניברסיטת קולומביה ב-1948 רכשו בני הזוג חווה בגטיסברג שבפנסילבניה, אולם בשל תפקידו של אייזנהאואר כראש נאט"ו, ומגוריהם בווילה ליד פריז, בניית החווה הושלמה רק בשנת 1955. עם בחירתו של אייזנהאואר לנשיא עברו בני הזוג לבית הלבן. מיימי הייתה ידועה בקמצנותה, והורתה לאנשי הבית הלבן להשתמש ב"קופונים". כמו כן המתכון שלה לפאדג' הפך מפורסם בכל רחבי ארצות הברית ונקרא על שמה: "Mamie's Million Dollar Fudge". אייזנהאואר אהב עוגה זו והיא הוגשה כקינוח בכל האירועים הרשמיים בבית הלבן, אולם ייחודו של המתכון היה בשימושו במרכיבים זולים במיוחד. לאחר תום תקופת כהונתו של אייזנהאואר, בשנת 1961, חזרו בני הזוג לחווה בגטיסברג, שם נפטר אייזנאואר ב-1969. מיימי המשיכה להתגורר בחווה עד מותה ב-1 בנובמבר 1979 בגיל 82. מיימי נקברה לצד בעלה בקפלה שבספריית אייזנהאואר באבילין שבקנזס. מדיה וקבצים בנושא מיימי אייזנהאואר בוויקישיתוף ביוגרפיה באתר הבית הלבן. ביוגרפיה באתר הספרייה של הגברות הראשונות מיימי אייזנהאואר, באתר "Find a Grave" (באנגלית) מיימי אייזנהאואר, באתר אנציקלופדיה בריטניקה (באנגלית) מיימי אייזנהאואר, במסד הנתונים הקולנועיים IMDb (באנגלית)
תמצית

האם התכוונתם ל... מיצוי – טכניקה להפרדה של חומר מתערובת תקציר – תמצות התוכן של פריט מידע תמצית טעם – נוזל המשמש להוספת טעם וריח למאכלים תמצית (סרט) – סרט קומדיה משנת 2009 הידוע גם בשם "התרמית"
קרב אוג'ק

קרב אוג'ק (בקרואטית: Bitka za Odžak) היה הקרב האחרון של מלחמת העולם השנייה באירופה. הקרב החל ב-19 באפריל 1945 ונמשך עד 25 במאי 1945, 17 יום לאחר כניעת גרמניה הנאצית. בקרב לחמו אנשי אוסטאשה מהמדינה העצמאית של קרואטיה, בפיקודו של פטר ראיקובצ'יץ', נגד הפרטיזנים היוגוסלבים, בפיקודו של מילוש זקיץ', בעיירה הבוסנית אוג'ק (אנ'). הקרב הסתיים בניצחון הפרטיזנים. במספר ספרים מתוארים הכוחות שנלחמו בקרב, למשל, בספר משנת 1969 נכתב על נדיוויזיה ה-53, בספר אחר נכתב על הבריגדה המוסלמית ה-16, בספר נוסף נכתב על הדיוויזיה הבוסנית המזרחית ה-27, גם בספר מ-1983 על הבריגדה המרכזית הבוסנית ה-14. הכוח של צבא השחרור העממי של יוגוסלביה כלל כ-35,000 חיילים, ואילו כוחות האוסטאשה מנו בין בערך 11,000 חיילים, שקיבלו סיוע של כ-1,500 פעילים צ'טניקים שנלחמו לצידם. מדיה וקבצים בנושא קרב אוג'ק בוויקישיתוף Matkovich, Blanka (2017), Croatia and Slovenia at the End and After the Second World War (1944-1945), Irvine, CA: BrownWalker Press, p. 67, ISBN 978-1-62734-691-7 Đorić 1996, p. 169[דרוש מקור: המקור הקיים אינו ממוקד מספיק]. Vukosavljević 1969, p. 195-206[דרוש מקור: המקור הקיים אינו ממוקד מספיק]. Ðonlagić 1981, p. 276-291[דרוש מקור: המקור הקיים אינו ממוקד מספיק]. Ðonlagić 1983, p. 507-519[דרוש מקור: המקור הקיים אינו ממוקד מספיק]. Samardžija 1983, p. 369-388[דרוש מקור: המקור הקיים אינו ממוקד מספיק]. ערך זה הוא קצרמר בנושא קרבות ובנושא מלחמת העולם השנייה. אתם מוזמנים לתרום לוויקיפדיה ולהרחיב אותו.
שמורת החרמון

שמורת החרמון או שמורת הר החרמון היא שמורת טבע מאושרת, העתידה להשתרע על פני שטח של כ-85,000 דונם בשטחי הר חרמון וסביבו, ועתידה להיות השמורה הגבוהה והצפונית ביותר בישראל. השמורה המתוכננת אינה כוללת את אתר החרמון והגן הלאומי מצודת נמרוד המהווים מובלעות בתוך השמורה, וכן את מושב נווה אטי"ב ומעיין הבניאס. ההפקדה של תוכנית מספר ג/20776 פורסמה בילקוט הפרסומים ב-27 ביולי 2016. בינואר 2022, אושרה השמורה בוועדה מחוזית צפון. בין היונקים החיים בשמורה נמצאים: נברן שלג, תן זהוב, שועל מצוי, זאב הודי, חזיר בר, יערון חרמוני, דלק הסלעים ועוד. בין העופות החיים בשמורה נמצאים: בזבוז לבנון, חצוצרן החרמון, צוקית חכלילית, סלעית חורף, אירניה, שיחנית גדולה, סלעית קיץ, צחיחנית החרמון ועוד. בין הזוחלים החיים בשמורה נמצאים: צפע החרמון, לטאה חרמונית, שממית החרמון ועוד. 23 ממיני הפרפרים החיים בשמורה ייחודים לה וכוללים את: סטירית החרמון, סטירית הלבנון, סטירית הפסים, שילגן חרמוני ועוד מינים רבים. בשמורה חיים מיני הצמחים: אלון חרמוני, דובדבן שרוע, צבעוני החרמון ועוד. ישנם אתרים רבים בתחומי השמורה: ביר א-צבא – יישוב קדום בקעת מן – בקעה באזור כתף חרמון ברכת נקר – ברכה עונתית העיר האבודה - אתר קדום הר אגס – פסגה בכתף שיאון הר בין הבתרים – אתר קדוש – לפי המסורת כאן התקיים מעמד ברית בין הבתרים הר כחל – פסגה בשלוחה המרכזית של דרום החרמון חוות מע'ר שבעא – שתי חוות קדומות כתף שיאון – שלוחתו המערבית של דרום החרמון מצפה בולען מצפה הר דב – תצפית לכװן מערב מצפה רמתא – תצפית לצור בצפון ולכרמל בדרום נבי חזורי – קבר וחורשה הקדושים לדרוזים נחל גובתה – ראשו בהר חבושית ונשפך לנחל חרמון סמוך לעין בניאס נחל גלשון – אפיק הנשפך לנחל גובתה נחל זבדים – ראשו ליד כפר רמתא ונשפך לנחל שיאון נחל חזורי – יובל לנחל גובתה נחל סנאים – אפיק הנשפך לנחל שיאון, לידו יישוב קדום נחל סער – אחד מיובליו של נחל חרמון נחל ערער – ראשו ליד התחנה התחתונה של אתר הסקי, נשפך לנחל שיאון נחל שיאון – ראשו ליד מוצב החרמון הסורי, נשפך לנחל חרמון עמק בולען – עמק המורכב מקבוצת דולינות גדולות עמק דובדבן עמק שנונים – עמק ובמרכזו ברכת שנונים שמורת החרמון, באתר טבע ונופים בישראל שמורת החרמון, באתר רשות הטבע והגנים תיעוד בשלג: החיים בשמורת הטבע הגבוהה ביותר בארץ, באתר ynet, 19 בינואר 2022
כרמל בין

כרמל בין (נולדה ב-18 בנובמבר 1994) היא שחקנית קולנוע ותיאטרון ישראלית. כרמל בין נולדה וגדלה במושב ניר צבי, לאמא פסיכולוגית ולאבא בעל חברה לגידור אלקטרוני. את שירותה הצבאי עשתה בסיירת מטכ"ל בתפקיד מסווג. לאחר שירותה הצבאי החלה ללמוד בשנת 2016 בבית הספר למשחק יורם לוינשטיין, אך עזבה לאחר שנתיים. בשנת 2009 שיחקה בסרט גמר של אביגייל זילברמן "נקמה בחמישה צעדים". באותה שנה שיחקה בתפקיד אורח בסדרת האינטרנט "סנאי סנאי", שם שיחקה עורכת עיתון צעירה. בשנת 2015 השתתפה בקליפ לשיר "חם ביפו" של הזמר גדי רונן. בשנת 2016 שיחקה בשני סרטי גמר: "ואף אחד לא רואה" סרטו של יועד מור, ו"לשמור עליי" בבימוי נבו שיראזי. היא שיחקה גם בסרט עצמאי "כפיות" של שירה חימוביץ. בשנת 2017 שיחקה בסרט העצמאי "Tonight you belong to me" בבימויו של עילי זוזובסקי. בשנת 2019 שיחקה בהצגה "השיבה" בתיאטרון הקאמרי, הצגה בהשראת סיפור חייה של יהודית הרמן. באותה שנה שיחקה בסרט הגמר "אולי זה לא רעיון כל כך טוב" בבימויה של משי שי. בשנת 2020 החלה לשחק בהצגה "לאסוף את השברים" של תיאטרון השעה, בתפקיד תמר, תלמידה חדשה מאנגליה שמצטרפת לתלמידים צעירים שבונים דגם חללית בשביל לזכות בתחרות של נאס"א. בנוסף, בין שיחקה בהצגה "בגדי המלך" של תיאטרון גשר. שיחקה בסרט קצר "טור פרידה" של רוני ניניו ובסרט העצמאי "הדף" של נועם סובוביץ. באותה שנה החלה לגלם בסדרה "המפקדת" המשודרת ב-כאן 11 את דמותה של אור צימרמן (צימר), מ"כית בבסיס טירונות, דמות שהמשיכה לגלם לאורך שלוש עונותיה של הסדרה. בשנת 2021 החלה לשחק בהצגה "משחקים בחצר האחורית" של תיאטרון בית ליסין, בתפקיד דבורי. ההצגה מבוססת על פרשת האונס בקיבוץ שמרת ובין מגלמת את בת דמותה של הנאנסת. בשנת 2022 החלה לשחק בהצגה ״המלט״, בתיאטרון בית ליסין בתפקיד אופליה, מחזה שייקספיר. בשנת 2023 החלה לשחק בהצגה "הורים איומים" מאת ז'אן קוקטו בבימויו של גדי רול בתיאטרון בית ליסין. באותה שנה, כיכבה לצדו של דרור קרן בסרט טור פרידה. משנת 2020 בין החלה להיות בזוגיות עם השחקנית ג'וי ריגר, אותה הכירה על הסט של סרט קצר שביים ניר שלטר, שם שיחקו יחד. בדצמבר 2022 בין וג׳וי נפרדו. באפריל 2023 פורסם כי היא נמצאת בקשר רומנטי עם השחקן אסף יונש אותו הכירה בעבודתה בתיאטרון בית ליסין. כרמל בין, ברשת החברתית פייסבוק כרמל בין, ברשת החברתית אינסטגרם כרמל בין, במסד הנתונים הקולנועיים IMDb (באנגלית) מאיה כהן, החיים שאחרי "המפקדת": כרמל בין עולה לבמה, באתר ישראל היום, 17 באוקטובר 2021 דינה חלוץ, כרמל בין: "זה חטא ענק שלנו שהחיים ממשיכים כרגיל, כשהחטופים נמקים בעזה", באתר ynet, 2 בספטמבר 2024 חלוץ, דינה (2024-09-02). "כרמל בין: "זה חטא ענק שלנו שהחיים ממשיכים כרגיל, כשהחטופים נמקים בעזה"". Ynet. נבדק ב-2024-09-02. ננו שבתאי, זו הצגת חובה לכל תיכון שחושפת את תרבות האונס במלוא כיעורה, באתר הארץ, 8 בינואר 2022 דינה חלוץ, כרמל בין ("המפקדת"): "עד שהכרתי את ג'וי ריגר, לא ידעתי שאני אוהבת נשים", באתר ynet, 23 באפריל 2021 איתי סגל, כרמל בין: "אני וג'וי נורא שונות. אני מביאה איזשהו איזון לקצב המהיר שלה", ynet, אוקטובר 2021
Eazy-Duz-It

Eazy-Duz-It הוא אלבום סולו הבכורה של הראפר Eazy-E מלהקת N.W.A שיצא בשנת 1988 ונחשב לאחד מאלבומי הראפ המשפיעים ביותר בכל הזמנים. אלבום זה הוא גם אלבום הבסיס לאלבום המהפכני של להקת N.W.A בשם Straight Outta Compton שכן הרבה "סקרצ'ים" (קטעי מילים או משפטים שמכניסים בעריכה של שיר אחר) שמופיעים באלבום הם בעצם שייכים ל־Eazy-Duz-it. את כל השירים כתבו להקת N.W.A עצמה כאשר רק שיר אחד נכתב על ידי Eazy בעצמו אך את כל השירים הוא מבצע בעצמו. האלבום נחשב גם לאחד מאלבומי הגנגסטה ראפ המצחיקים ביותר שכן Eazy בדמותו הקשוחה משתדל לשלב במילותיו הומור רב. כל השירים הופקו על ידי ד"ר דרה וDJ Yella שני הסינגלים מאלבום זה הם "We Want Eazy" והלהיט "Eazy-Er Said Than Dunn". (Prelude" (3:50" (Nobody Move" 4:49" (Ruthless Villan" (2:59" (2Hard Mutha's" (4:26" (Boyz-N-The-Hood" [Remix]" (6:22" (Eazy-Duz-It" (4:21" (We Want Eazy" (5:01" (Eazy-Er Said Than Dunn" (3:41" (Radio" (4:58" (No More ?'s" (3:55" (I'mma Break It Down" (3:29" (Eazy-Chapter 8 Verse 10" (2:10" השיר "Eazy-Er Said Than Dunn" מופיע בפסקול המשחק Grand Theft Auto: San Andreas בתחנת הרדיו Radio Los Santos. השיר "No More ?s" מופיע בפסקול המשחק Grand Theft Auto V בתחנת הרדיו West Coast Classics. מידע על האלבום Eazy-Duz-It באתר MusicBrainz מידע על האלבום Eazy-Duz-It באתר AllMusic האלבום Eazy-Duz-It באתר Discogs האלבום Eazy-Duz-It באתר ספוטיפיי